Foto: Getty Images «Yuventus» va «Milan» klublarining sobiq yarimhimoyachisi Andrea Pirlo bir oy oldin «Nyu-York Siti»ni tark etib, futbolchilik faoliyatini yakunlagan edi. Endi u yana futbol maydoniga qaytishi mumkin. Exitosa Deportes xabariga ko‘ra, Peruning «Universitario» klubi 38 yoshli italiyalikka bir o‘yinlik shartnoma taklif qilgan. Futbolchi yanvar oyida klubning yangi libosi taqdimotiga bag‘ishlangan o‘yinda ishtirok etishi mumkin. «Hozircha bu haqda kelishib olmadik», – dedi tadbir tashkilotchilaridan biri Karlos Moreno.